Svante Thuresson

**Karl Gunnar Svante Thuresson** (1937–2021) var en svensk sanger, musiker og skuespiller. Han ble kjent for sitt virke innen jazz, men ga også ut en rekke plater innen popsjangeren.

## Liv og virke
Thuresson startet sin musikerkarriere som trommeslager. I 1963 ble han med i sekstetten Gals and Pals, noe som førte til opptredener i både fjernsynsprogrammer og på revyscenen. Blant annet var gruppen med i AB Svenska Ords produksjoner og i Povel Ramels *[[Knäppupp]]*-revyer. 

Thuresson deltok flere ganger i svenske Melodifestivalen, og sammen med Lill Lindfors representerte han Sverige i Eurovision Song Contest 1966 med sangen «Nygammal vals» som endte på andreplass. Thuresson lå også flere ganger på Svensktoppen i svensk radio i slutten av 1960-årene, samtidig som han parallelt spilte inn materiale av mer «seriøs» karakter innen soul og jazz.

I 1970-årene gikk han bevisst inn for å komme bort fra rollen som «svensktoppartist», og han begynte å stake ut en ny kurs rent kunstnerisk. Som følge av dette ga han ut færre plater og gjorde færre sceneopptredener. Han arbeidet også som plateprodusent og var blant annet produsent for Cornelis Vreeswijks album *[[Narrgnistor 2, En halv böj blues och andra ballader|Narrgnistor 2]]* som kom i 1978. I siste halvdel av 1980-årene arbeidet han hovedsakelig som turnéartist og reiste land og strand rundt som medlem av ulike jazzkvartetter. Han vendte imidlertid tilbake til popmusikken i begynnelsen av 1990-årene og har siden hatt en solid posisjon innen den svenske musikkbransjen.

Blant Thuressons sanger var: «Du ser en man», «Noaks ark», «Leva mitt liv», «Ivar», «Jag är hip!» (Hipman Svante Thuresson, tekst Beppe Wolgers), «Här kommer natten» (coverversjon av Pugh Rogefeldts sang, i duett med Viktoria Tolstoy), «En människa du gärna vill älska» (tekst: Beppe Wolgers). Han tolket også Carl Michael Bellman og et stort antall sanger som kan regnes til internasjonale jazz- og soulartisters standardrepertoar.

I 2002 ga Thuresson ut platen *Nya kickar* som var en samling med hans eget materiale. Han deltok i Melodifestivalen i 2007 der han sang «Första gången» i duett med Anne-Lie Rydé. Sangen havnet på en sjetteplass i den andre delfinalen i Göteborg. Kort tid etter kom platen *Duetter*, der han hadde invitert flere andre artister til å delta – blant andre Dregen, Lisa Nilsson og Sofia Karlsson.

Thuresson var aktiv som musiker fram til 2020. Han døde etter en lengre tids sykdom den 10. mai 2021.

## Diskografi
### Album-innspilninger på LP og CD

Thuresson var med i sanggruppen *Gals and Pals* fra 1963 til 1967. Dessuten medvirket han på samleplaten *[[Blåränderna går aldrig ur]]* med en egen tolkning av sangen *[[Sjung för gamla Djurgår'n]]*.

* 1967 – *Doktor Dolittle* (musikal med Siw Malmkvist, Per Myrberg och Fred Åkerström)
* 1968 – *Du ser en man*
* 1969 – *Nyanser*
* 1970 – *Noaks ark* (samleplate)
* 1970 – *Albin och Greta* (krogshow med Lill Lindfors)
* 1972 – *Danspartaj 1* (Svante Thuressons orkester)
* 1975 – *Den första valsen*
* 1978 – *Discohits*
* 1979 – *Den är till dej*
* 1982 – *Just in Time* (med Hector Bingert)
* 1986 – *Pelle Svanslös* (fra musikalen med samme navn)
* 1993 – *Live*
* 1993 – *En salig man*
* 1994 – *Med själ och hjärta* (samleplate)
* 1995 – *Jag är hip, baby: Svante Thuresson sjunger Beppe Wolgers*
* 1998 – *Vi som älskar och slåss*
* 2000 – *Guldkorn* (samleplate)
* 2002 – *Live in Stockholm* (med Katrine Madsen og Claes Crona Trio)
* 2002 – *Nya kickar*
* 2004 – *Svante Thuressons bästa*
* 2005 – *Box of Pearls* (med Katrine Madsen)
* 2007 – *Duetter* (Svante Thuresson og venner)
* 2011 – *Regionala nyheter: Stockholmsdelen*
* 2011 – *En cool jul*
* 2014 – *Jazz Vocal Unit* (Svante Thuresson, Viktoria Tolstoy, Peter Asplund, Vivian Buczek)
* 2019 – *Four* (Svante Thuresson, Claes Crona Trio)

### Singler og EP-plater på Metronome 1966–1973

* 1966 – «Nygammal vals» (med Ulla Hallin) – «Hej systrar, hej bröder»
* 1966 – «Jag har nära nog nästan allt» – «Mulliga Maj» (Promo?)
* 1966 – «Hej systrar, hej bröder» – «Nygammal vals» (med Ulla Hallin) – «Mulliga Maj» – «Jag har nära nog nästan allt»
* 1967 – «Fem minuter till» – «Nära mej» 
* 1967 – «Den sista valsen» – «Vintervalsen»
* 1968 – «Du vet så väl (att jag behöver dej)» – «Från och med nu»
* 1968 – «Min Rockefeller» – «Var finns det ord» (med Siw Malmkvist)
* 1968 – «Du är en vårvind i april» – «Det känns skönt – det känns bra»
* 1968 – «Baby, I need your lovin'» – «Just one word from you»
* 1968 – «Leva mitt liv» – «Du ser en man»
* 1968 – «Jag vill ha all din kärlek» – «Maria Marlene»
* 1969 – «Under sol, under hav» – «Simma» (Promo)
* 1969 – «Vackraste paret i världen» – «Jag är kvinna, du är man» (med Siw Malmkvist)
* 1969 – «Sommarflicka» – «Under sol, över hav»
* 1969 – «Jag tror att jag är kär i dej, Maria» – «Det svänger om det mesta»
* 1970 – «Nyanser» – «Kärlekens fjäril» (Promo?)
* 1970 – «Noaks ark» – «Vill hellre ha en sommar»
* 1970 – «Håll mig nära» – «Ingen gör någonting»
* 1970 – «När jag putsar fönster» – «Det svänger så skönt om barockens musik»
* 1971 – «En sommardag» – «Vem kan svara på min fråga» (Promo)
* 1971 – «Soldater som vill va' hjältar» – «Jag ska vara hos dej i kväll»
* 1973 – «Vår egen gata (ur Bröderna Malm)» – «Dröm ur dina drömmars glas»

## Filmografi (utvalg)
* 1953 – *Marianne*
* 1961 – *[[Åsa-Nisse bland grevar och baroner]]*
* 1981–1982 – *Svenska Sesam* (TV-serie)
* 1982 – *[[Klippet]]*
* 1986 – *[[Bambi]]* (stemme ved nyinnspilling av svenske stemmer)
* 1992 – *Fern Gully - Den sista regnskogen* (stemme som "Hexxus")
* 1993–1995 – *[[Flukta frå Dyreskogen]]* (stemme i tegneserie som "Grevling")
* 1994 – *[[Løvenes konge]]* (stemme som "Rafiki")
* 1998 – *[[Løvenes konge 2 – Simbas stolthet]]* (stemme som "Rafiki")
* 2003 – *[[Løvenes konge 3 – Hakuna Matata]]* (stemme som "Rafiki")
* 2005 – *[[Roboter]]* (stemme som "Bigweld")
* 1994 – *[[Løvenes konge]]* (stemme som "Rafiki")

## Referanser


## Eksterne lenker
* 
* 
*